Okresná prokuratúra Trnava 
Vajanského 22, 918 67 Trnava 1 	

Sp. zn. : 4 Pv 171/13/2207	Trnava, 24.8.2015
EEČ : 2-21-144-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trnava
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trnava zo dňa 3.3.2014, spisová značka 4 Pv 171/13/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 19.1.2013 v čase asi o 13:20 hod. v obci Kľačanoch na ceste II/513 v smere z Hlohovca do Nitry viedla ako vodič osobné motorové vozidlo Audi A4 s evidenčným číslom XXXXX, pričom v kilometri 14,100 neprispôsobila rýchlosť jazdy najmä svojim schopnostiam, vlastnostiam vozidla, poveternostným podmienka, stavu a povahe vozovky, čím porušila ustanovenie § 16 odsek 1 zákona č. 8/2009 Z. z. o cestnej premávke v znení neskorších predpisov, prešla do protismernej časti vozovky a zrazila sa s oproti idúcim vozidlom značky BMW X3 s evidenčným číslom XXXXX, ktoré viedol vodič XXXXX, následkom čoho došlo k zraneniu jej spolujazdkyne XXXXX, ktorá utrpela otras mozgu, pomliaždenie a odreninu v oblasti čela vpravo, podvrtnutie krčnej chrbtice, pomliaždenie hrudníka v oblasti hrudnej kosti a nalomenie člnkovitej kosti pravého zápästia s dobou liečenia od 18.1.2013 do 6.3.2013

Uznesením prokurátora Okresnej prokuratúry Trnava zo dňa 3.3.2014, spisová značka 4 Pv 171/13/2207, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Trnava pod sp. zn. 4 Pv 171/13/2207-20 zo dňa 03.03.2014 bolo podľa § 216 odsek 1 Trestného poriadku podmienečne zastavené trestné stíhanie obvinenej XXXXX pre prečin ublíženia na zdraví podľa § 158 Trestného zákona vedené Okresným riaditeľstvom Policajného zboru v Trnave, Okresný dopravný inšpektorát Trnava pod ČVS: ORP-76/DI-TT-2013, na tom skutkovom základe, že 

dňa 19.1.2013 v čase asi o 13:20 hod. v obci Kľačanoch na ceste II/513 v smere z Hlohovca do Nitry viedla ako vodič osobné motorové vozidlo Audi A4 s evidenčným číslom XXXXX, pričom v kilometri 14,100 neprispôsobila rýchlosť jazdy najmä svojim schopnostiam, vlastnostiam vozidla, poveternostným podmienka, stavu a povahe vozovky, čím porušila ustanovenie § 16 odsek 1 zákona č. 8/2009 Z. z. o cestnej premávke v znení neskorších predpisov, prešla do protismernej časti vozovky a zrazila sa s oproti idúcim vozidlom značky BMW X3 s evidenčným číslom XXXXX, ktoré viedol vodič XXXXX, následkom čoho došlo k zraneniu jej spolujazdkyne XXXXX, ktorá utrpela otras mozgu, pomliaždenie a odreninu v oblasti čela vpravo, podvrtnutie krčnej chrbtice, pomliaždenie hrudníka v oblasti hrudnej kosti a nalomenie člnkovitej kosti pravého zápästia s dobou liečenia od 18.1.2013 do 6.3.2013. 

Predmetným uznesením bola obvinenej XXXXX  podľa ustanovenia § 216 odsek 2 Trestného poriadku uložená skúšobná doba v trvaní 12 (dvanásť) mesiacov, ktorá mu začala plynúť právoplatnosťou uznesenia, teda dňom 26.06.2014. 

	Po uplynutí skúšobnej doby boli vyžiadané správy o povesti obvinenej XXXXX z Mestského úradu v Žiline, Obecného úradu Krasňany, ako aj správa Okresného úradu XXXXX, odbor všeobecnej vnútornej správy k Ústrednej evidencií priestupkov Ministerstva vnútra SR, ďalej bola z Okresného riaditeľstva Policajného zboru v Žiline, Obvodné oddelenie PZ Terchová, Okresný dopravný inšpektorát XXXXX zabezpečená evidenčná karta vodiča, výpis z evidencie priestupkov Ministerstva vnútra SR a aktuálny odpis z registra trestov. 

Zo zabezpečených správ na obvinenú XXXXX som zistil, že táto viedla v skúšobnej dobe podmienečného zastavenia trestného stíhania, teda v dobe odo dňa 26.06.2014 do dňa 26.06.2015 vrátane, riadny život a nedopustila sa žiadneho konania, ktoré by zakladalo jej trestnoprávnu zodpovednosť. Podľa správy Okresného úradu XXXXX, odbor všeobecnej vnútornej správy k Ústrednej evidencií priestupkov Ministerstva vnútra SR a správy Mestského úradu XXXXX tiež vyplýva, že v čase plynutia skúšobnej doby sa obvinená nedopustila žiadneho priestupku a ani nebola prejednávaná v priestupkovom konaní. Rovnako v evidenčnej karte vodiča predloženej Okresným riaditeľstvom PZ XXXXX, Okresný dopravný inšpektorát XXXXX nie je uvedené, že by bola riešená na úseku dopravy. Z odpisu registra trestov vyplýva, že obvinená nebola v skúšobnej dobe podmienečného zastavenia trestného stíhania odsúdená pre trestný čin. Možno teda konštatovať, že obvinená v skúšobnej dobe podmienečného zastavenia trestného stíhania viedla riadny život. 
 
	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto rozhodnutia.

	Po právoplatnosti tohto rozhodnutia v zmysle § 217 odsek 4 Trestného poriadku nastávajú účinky zastavenia trestného stíhania podľa § 9 odsek 1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martin Sýkora
prokurátor